Materiál na rokovanie obecného zastupiteľstva v obci Svederník

*Obecné zastupiteľstvo v obci Svederník*

Konané dňa: ........................ 2016

**Správa**

**o kontrolnej činnosti hlavnej kontrolórky obce Svederník**

**za rok 2015**

Predkladá: Ing. Elena Šuteková – hlavná kontrolórka obce

Materiál obsahuje:

1. Návrh na uznesenie
2. Dôvodová správa
3. Správa o kontrolnej činnosti hlavnej kontrolórky obce Svederník za rok 2015

Vypracovala: **Ing. Elena Šuteková** – hlavná kontrolórka obce

Predložené: Február 2016

**Návrh na uznesenie**

k bodu rokovania OZ –

**Správa o kontrolnej činnosti hlavnej kontrolórky Obce Svederník za rok 2015**

*Obecné zastupiteľstvo v obce Svederník*

**Berie na vedomie:**

1. **Správu o kontrolnej činnosti hlavnej kontrolórky obce Svederník za rok 2015**

**Dôvodová správa**

V zmysle § 18f ods. 1 písm. e) zákona SNR č. 369/1990 Zb. o obecnom zriadení v znení neskorších predpisov hlavný kontrolór predkladá obecnému zastupiteľstvu najmenej raz ročne správu o kontrolnej činnosti, a to do 60 dní po uplynutí kalendárneho roka.

Predložením Správy o kontrolnej činnosti hlavnej kontrolórky obce za rok 2015 je naplnená jedna z hlavných zákonných povinností hlavného kontrolóra.

**S p r á v a**

**o kontrolnej činnosti hlavnej kontrolórky obce Svederník za rok 2015**

V súlade s § 18f ods. l písm. e) zákona č. 369/1990 Zb. o obecnom zriadení v znení neskorších predpisov

**predkladám**

Obecnému zastupiteľstvu v obci Svederník Správu o kontrolnej činnosti hlavnej kontrolórky Obce Svederník za rok 2015, obsahom ktorej je súhrnná informácia o priebehu, procese ako aj záveroch z vykonávania kontrolnej činnosti hlavnej kontrolórky v obci za uplynulý rok 2015.

Kontrolný proces je neoddeliteľnou súčasťou systému riadenia samosprávy obce a jej hospodárenia s verejnými prostriedkami, ktorá pre orgány obce plní najmä funkciu spätnej väzby a prevencie. Účinná a cieľavedome uplatňovaná kontrola prispieva k neustálenému skvalitňovaniu riadiaceho procesu miestnej samosprávy.

Správa obsahuje vyhodnotenie nasledovných oblastí činnosti hlavnej kontrolórky obce počas obdobia roku 2015:

* výkon kontrolnej činnosti
* výkon iných odborných činností
* výkon ostatných činností

**Výkon kontrolnej činnosti**

Hlavná kontrolórka obce vykonávala kontrolu z hľadiska dodržiavania zákonných ustanovení so zameraním predovšetkým na dodržiavanie zákonnosti, hospodárnosti, efektívnosti, účinnosti a účelnosti pri nakladaní s verejnými prostriedkami, majetkom obce a obci zvereným majetkom zo strany štátu. Plnila pritom úlohy vyplývajúce v § 18 f zákona č. 369/1990 Zb. o obecnom zriadení v znení neskorších predpisov (ďalej zákon o obecnom zriadení).

Výkon kontroly vychádza z princípov nezávislosti, objektívnosti, odbornosti, nestrannosti a aktuálnosti a bol realizovaný podľa metodiky uvedenej v zákone č. 502/2001 Z. z. o finančnej kontrole a vnútornom audite a o zmene a doplní niektorých zákonov v znení neskorších predpisov (ďalej zákon o finančnej kontrole).

Výkon kontroly bol realizovaný v zmysle schválených plánov kontrolnej činnosti na l. a 2. polrok 2015 zo strany oprávneného orgánu – Obecného zastupiteľstva obce Svederník.

Predmetom vykonaných finančných kontrol bolo hlavne overenie zúčtovaných finančných operácií, overenie dodržiavania schváleného rozpočtu v zmysle  rozpočtových pravidiel, kontrola pokladničnej hotovosti, kontrola plnenia vlastných príjmov z miestnych daní a miestnych poplatkov, zhotovenie čiastočných analýz a rozbory hospodárskej činnosti, kontrola interných predpisov, ich dodržiavanie a ich súlad s platnými všeobecne záväznými právnymi predpismi.

V roku 2015 bola vykonávaná priebežne kontrola pokladničných operácií a kontrola hospodárenia s výdavkami. Účtovné doklady obsahujú preukázateľne a potvrdzujú obsah účtovného záznamu, každá finančná operácia je priebežne riadne zaúčtovaná, priebežne bola sledovaná vecná a formálna správnosť došlých faktúr a ich úhrady v nadväznosti na schválený rozpočet.

V záujme správneho vyhodnotenia záverov k Záverečnému účtu bola preverená správnosť vykonávania inventarizácie. Boli preverené postupy verejného obstarávania a čiastočne kontrola personálnej a mzdovej agendy, pričom táto úloha bola opätovne zaradená do plánu kontrolnej činnosti.

Bola vykonaná kontrola procesu správy daní a výberu miestnych daní, pričom obec eviduje značný obsah pohľadávok, ktoré je potrebné účinnejšími nástrojmi riešiť, pričom aj starosta obce v tejto veci zvýšil tlak, avšak v priebehu roku nastal stav dlhodobej PN zodpovednej pracovníčky, čo tiež v nie zanedbateľnej miere prispelo k nepriaznivej situácii. Problematike sa budeme venovať vo zvýšenej miere v priebehu roku 2016.

Pravidelne bola vykonávaná kontrola plnenia uznesení obecného zastupiteľstva z úrovne všetkých orgánov obce. Obec Maršová-Rašov spracúva chronologicky číslované uznesenia OZ z každého obecného zastupiteľstva v elektronickej i tlačenej podobe. Kontrola plnenia uznesení bola následne a pravidelne vykonávaná na každom rokovaní obecného zastupiteľstva a zaznamenaná v zápisnici. Zápisnice zo zasadnutí OZ sú zverejňované i na webovej stránke obce.

**Výkon iných odborných činností**

1. Vypracovanie Odborného stanoviska k návrhu rozpočtu pre rok 2016
2. Vypracovanie Odborného stanoviska k Záverečnému účtu obce za rok 2014
3. Spracovanie Správy o kontrolnej činnosti hlavnej kontrolórky za príslušný rok

**Výkon ostatných činností**

1. Aktívna spolupráca pri príprave návrhu rozpočtu obce pre rok 2016
2. Aktívna spolupráca pri príprave záverečného účtu za rok 2014
3. Aktívna spolupráca pri príprave všeobecne záväzných nariadení, interných predpisov a smerníc v podmienkach obce
4. Účasť na rokovaniach obecného zastupiteľstva
5. Účasť na školeniach zameraných na odbornú problematiku a samovzdelávanie v súlade s požiadavkami pre výkon praxe HK obce
6. V priebehu roku 2015 bola kontrola NKÚ a v tejto súvislosti bolo potrebné vytvoriť súčinnosť na vysvetľovanie a obhajobu postupov zo strany obce pred kontrolným orgánom.

**Záver**

V hodnotenom období – rok 2015 boli hlavnou kontrolórkou obce splnené všetky zákonné povinnosti vo vzťahu k dodržiavaniu § 18 f zákona o obecnom zriadení č. 369/1990 Zb. o obecnom zriadení v znení neskorších predpisov s prihliadnutím na rozsah určeného úväzku.

Na záver môžem konštatovať, že obec Svederník pri výkone samosprávnych činností v roku 2015 primerane dodržiavala príslušné všeobecne záväzné právne predpisy a interné normy pri hospodárení a nakladaní s majetkom obce a hospodárne a efektívne nakladala so svojim majetkom.

Vo Svederníku 15. 02. 2016

 Ing. Elena Šuteková

 hlavná kontrolórka obce